Crkva svetog arhangela Gavrila u Batajnici

Crkva svetog arhangela Gavrila najstarija je od tri pravoslavne crkve u Batajnici. Nalazi se u ulici Pukovnika Milenka Pavlovića 2, u centru Batajnice. Predstavlja nepokretno kulturno dobro kao spomenik kulture Republike Srbije. Pripada srijemskom vladičanstvu Srpske pravoslavne crkve. Historija Crkva je podignuta između 1780. i 1785. godine na mjestu starije crkve iz 18. vijeka, koja je bila od drveta i blata. Prvobitno je crkva bila posvećena svetim arhangelima Mihailu i Gavrilu, što se vidi na starom ktitorskom natpisu na iznad carskih dveri na ikonostasu, a u današnje vrijeme se zvanično spominje samo kao crkva svetog arhangela Gavrila. Arhitektura Crkva predstavlja najstariji arhitektonski spomenik i glavnu urbanističko-prostornu dominantu u Batajnici, podignuta je kao jednobrodna barokna građevina sa polukružnom apsidom, pripratom i visokim trokatnim baroknim zvonikom. Zdanje današnjeg hrama je građeno od opeke i maltera. Slikarstvo U crkvi se čuvaju umjetnička djela izuzetne kulturne vrijednosti: ikonostas sa 54 ikone koje se pripisuju istaknutom srpskom baroknom slikaru Teodoru Kračunu, zatim 28 ikona poznatog zemunskog slikara 19. vijeka Živka Petrovića, kao i niz djela primijenjene umjetnosti 18. i 19. vijeka i nekoliko rijetkih knjiško-arhivskih predmeta. Galerija Reference